Diari Oficial de la Generalitat Valenciana


Sumari del DOGV 6190, del 22-01-2010 (2010/324)

RESOLUCIÓ de 15 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de la pròrroga al Conveni de col·laboració subscrit el 26 de setembre de 2005 entre el Ministerio de Justicia i la Generalitat, en matèria d'acreditació del coneixement del Dret Civil propi de la Comunitat Valenciana.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6190

Data del DOGV
:   22-01-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/324


Data del document
:   15-01-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Conselleria Justícia i Administracions Públiques
    * administració central
    * cooperació administrativa

RESOLUCIÓ de 15 de gener de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació de la pròrroga al Conveni de col·laboració subscrit el 26 de setembre de 2005 entre el Ministerio de Justicia i la Generalitat, en matèria d'acreditació del coneixement del Dret Civil propi de la Comunitat Valenciana.  
 [2010/324]  
El Ministerio de Justicia i la Generalitat, han subscrit, després de la tramitació prèvia reglamentària, el 23 de novembre de 2009, la Pròrroga al Conveni de col·laboració subscrit el 26 de setembre de 2005 entre el Ministerio de Justicia i la Generalitat, en matèria d'acreditació del coneixement del Dret Civil propi de la Comunitat Valenciana.  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Comunitat Valenciana l'esmentada pròrroga, que ha quedat inscrita en el Registre de Convenis de la Generalitat amb el número 0056/2010, i que figura com a annex d'esta resolució.  
València, 15 de gener de 2010.- El director general del Secretariat del Consell: Ángel Mompó Romero.  
Pròrroga al conveni de col·laboració subscrit entre el Ministeri de Justícia i la Generalitat Valenciana, en matèria d'acreditació del Coneixement del Dret Civil propi de la Comunitat Valenciana  
 Madrid, 23 de novembre de 2009  
Reunits  
I d'altra, Francisco Caamaño Domínguez, ministre de Justícia.  
D'una banda, Paula Sánchez de León Guardiola, consellera de Justícia i Administracions Públiques de la Generalitat, facultada per a aquest acte per acord del Consell de 31 de juliol de 2009.  
Exposen  
Que el 26 de setembre de 2005, ambdues parts van subscriure un conveni de col·laboració en matèria d'acreditació del Dret Civil propi de la Comunitat Valenciana.  
Que en la clàusula sisena del conveni s'establia un període de vigència fins al 31 de desembre de 2005, que podria prorrogar-se per anualitats successives.  
Així mateix, la clàusula segona del conveni esmentat, disposa que cada any s'organitzarà, almenys, un Curs de Dret Civil Valencià, al qual podran assistir els membres del cos de Secretaris Judicials i, si fa al cas, els fiscals destinats en tot el territori espanyol, que aspiren a llocs de la Comunitat Valenciana.  
En virtut del que estableixen les esmentades clàusules, en les dates 02.01.06, 10.01.07 i 23.01.08 es va prorrogar la seua vigència fins al 31 de desembre dels exercicis 2006, 2007 i 2008, respectivament.  
I que havent finalitzat el període de vigència i sent voluntat de les parts prorrogar expressament el Conveni de referència, a l'efecte que els membres del cos de Secretaris Judicial,s que aspiren a llocs de la Comunitat, puguen acreditar el coneixement del Dret Civil propi, a l'empara del que estableix l'article 450.4 de la Llei Orgànica 6/85, del Poder judicial, en la redacció donada per la Llei Orgànica 19/2003, de 23 de desembre  
Acorden  
Primer. Prorrogar el conveni de col·laboració subscrit en data 26 de setembre de 2005, en matèria d'acreditació del coneixement del Dret Civil propi de la Comunitat Valenciana, fins al 31 de desembre de 2009.  
Segon. En virtut del que estableix la clàusula segona del Conveni esmentat, per a l'exercici 2009 està prevista la celebració del corresponent Curs de Dret Civil, en la programació d'activitats per a 2009, acordada en el marc del Conveni de col·laboració subscrit amb el Centre d'Estudis Jurídics el 27 de maig de 1997, en què es regula la durada, cost pressupostat i resta de regles que són aplicables al Curs esmentat.  
El ministre de Justícia  
Francisco Caamaño Domínguez   
La Consellera de Justícia i Administracions Públiques  
Paula Sánchez de León Guardiola